
Annus Scholaris II. Num. 13 1931*1932 Mense Januario, a. MCMXXXII 



MENSTRUUS DE LATINITATE COMMENTARIUS 


Pretium subnotationis annuae, solutione antelata, est 6 pessetarum in Hispania, 7 in Ame¬ 
rica, 8 in reliquis civitatibus. Pretium mittatur oportet ad Administratorem! CBR- 
VERA (Ldrida) - (Jniversidad - Espada. 


ALTERIUS NON ALTERIUS 


Temporum decursu ea quae ex consuetudine inveterata cense¬ 
bantur legitima atque docebantur, manifeste falsa nonnunquam adpa- 
rent. Ut tamen longa per saecula, etiam apud doctos homines, inva¬ 
luerit error, speciem quandam extitisse necesse est veritatis, qua res 
involuta remaneret neque ex tenebris exereretur, donec aliquis eorum 
investigator, qui rerum causas in omnibus expostulant, mentis acu¬ 
men in eam infixerit. 

Id revera contigit philologis recentibus qui ad trutinam quasi 
revocarunt omnia quae in lingua Latina videbantur mira atque ab 
regulis communibus discrepantia. Quorum in numero erat vox alte¬ 
rius, de cujus accentu brevi in paenultima syllaba in soluta oratione 
nullibi constabat ratio. 

Cur—inquit philologus —omnia pronomina nisi in carmine, 
ubi viget necessitas, genitivum habent in itis longum, uno tantum 
excepto genitivo alterius quem semper et ubique corripere jubemur? 

Fortassis non deerit qui satis in grammaticis veteribus erudi¬ 
tus in medium producat Prisciani auctoritatem (1) qui non semel, sed 
bis terque, rem illam expressis vferbis doceat: *//Ze, illius, illi; et pro¬ 
ducitur pcenultima f genitivi, quam tamen pogtae etiam corripiunt, 
absque uno alterius, quod, quia solum duabus vincit syllabis pro¬ 
prium nominativum, corripit semper paenultimam», cum «alterius 
contra, quia duabus vincit syllabis nominativum suum semper corri- 


(1) KeUIU. p. 6 

pit paenultimam, alter, alterius, alteri ,» (1) Et iterum alio loco: «scien¬ 
dum quod in ius terminatus genitivus producit paenultimam, nisi 
pogtica auctoritas eam corripiat, excepto alter, alterius quod ideo 
magis correptam habuit paenultimam, quod duabus syllabis vincit 
genitivus; quod igitur crevit syllabis hoc minuit tempore.» (2> 

Perpendat ipse lector quibus Priscianus adserat rationibus 
alius esse semper producendum, alterius contra semper corripien¬ 
dum. O rationes leves atque pueriles! Prius producendum quia par 
est syllabis cum nominativo, posterius corripiendum quia duabus 
superat syllabis nominativum. Optime de his grammaticis Sommer® 
philologus nostrae tempestatis qui methodos et theorias Romanorum 
grammaticorum formis Graecanicis essentialiter subfultas nullum, 
ait, pretium habere apud hodiernos sapientes. 

Praeterea si Priscianum excipias nullus apud veteres gramma¬ 
ticos de alterius correptione mentionem ullam facit, immo vero ita 
reliqui loquuntur ut si eodem modo declinaretur ac cetera ejusmodi 
pronomina. In commentario Einssiedlensi, quod est de Grammatica, 
hoc legimus: « alter, alterius facit genitivum sicut ille, illius ,»J 4 > 

- Parum autem est veteres id expresse non adfirmare nisbwtf alia 
parte recentes omnes cujusdam pretii grammatici idem communiter 
non testarentur. Hoc autem cuilibet integrum estcognoscere qui medio¬ 
criter in hodiernis grammaticis, exteris potissimum, est versatus. Sit 
in primis noster Emmanuel Alvarus: «Genitivus in ius habet i lon¬ 
gum in soluta oratione: in carmine tum breve tum longum. Alter 
corripit apud poetas heroicos, ne brevis inter duas longas claudatur 
alt&rius: oratores nunc fere pioducunt ut neutrius et alia». (5) Hic au¬ 
tem adparet quaedam dubitatio in sententia, quia eo tempore aucto¬ 
res, nulla facta de re peculiari investigatione, in contrariam partem ver¬ 
gebant. Sed pedetentim haec opinio relicta est ita ut nostris diebus 
nullus omnino grammaticus tanto nomine dignus rem dubiam ha¬ 
beat. Corradinius, qui postremam Forcellinii editionem Lexici totius 
Latinitatis mirifice recognovit, auctorem corrigens scripsit: «Geniti¬ 
vus alterius ex analogia cum alius, illius et similibus paenultimam 
habet longam.» (6) Neque obscure loquitur clarissimus Freund: «quan¬ 
titas genitivi singularis alterius ut paeon primus bona Latinitate non 
nititur sed exemplis tantum rythmorum dactylicorum in quibus ip¬ 
sius, illius, istius, unius, cet. sunt etiam adnibita ut dactyli; at con¬ 
tra quantitas regularis alterius ditrochaica satis superque probatur 
versibus insequentibus Ennii, Terentii, Terentiani Mauri, etc.» (7) Sub¬ 
inde versus praebet quos etiam nos in eorum operibus con¬ 
suluimus. Priscianus ipse qu> brevitatem syllabae defendebat, Teren¬ 
tianum contra se auctorem habere sensit: «Terentianus tamen, inquit, 
invenitur hujus etiam paenultimam produxisse in trochaico metro 
quod est ex septem pedibus et syllaba: 

«Sescuplo vel una vincit alterius singulum; 
sextus pes vult a longa incipere in trochaico metro». (8) At non solum 


(1) Keiim, p. 20. «-(2) Keil II, p. 223. -(3) Handbuth der Latein Laut a. Formenldie, Einleitung. 
pa£. B. 2,—(4) Keil-Hagen. Suppi. Oramm Lat. Vili, p. 250 —(S) Delnat. Gratnm. 1. VU ed. Bept.—(6) -(7) 
Vide AUer. (8)KcU VI, v. 1352. 

hoc loco Terentiano i longum esse in alterius innotescit, sed habet 
quoque in metro jambico alium non minus perspicuum: 

«Sub alterius consonat vocabulo»: 
et in alio loco: 

nec alterius indigens opis veni . (1) 

Si quis autem Terentiano grammatico vim probandi neget 
quod saeculo IV post Chr. fuerit, accipiat Terentii auctoritatem ne- 
nesse est qui tertio ante Chr, saeculo comoedias suas composuit in 
cujus trochaicis est etiam ille: 

Alterius sua ut comparent commoda, ah . (2) 

Quibus testimoniis addere quoque possumus illud Ennii in frag¬ 
mentis quae de eo exstant: 

Qui mox dum alterius obligurias bona... ( ® 

Ex clausulis insuper Ciceronianis, Niedermann* 4 -* auctore, de¬ 
ducitur horum omnium genitivorum in genitivo longa positio. 

Non igitur mirum si, non obstante tradita a longis annis con¬ 
suetudine, et regulis grammaticorum, recentes grammatici in alia 
omnia abeant atque in ipsis liturgicis libris ubi accentu graphico so¬ 
let adnotari accentus prosodicus, hoc vocabulum saepe sine accentu 
veniat (s) atque nonnunquam addito accentu orthographico in i ut 
pronuntiando acuetur. (6) Speramus in posterioribus editionibus tam 
late processuram hujus longi accentus in voce alterius persuassionem 
ut numquam jam in prosa oratione positio brevis illius vocabuli 
audiatur. 

EMMANUEL JOVE, C. M. F, 


Inter Scholares 


— Qua ratione tam facile vertis, amice, 
Latinum in vernaculam. 

—Simpliciter omnino. 

— Uhnam sciam tandem quod nunquam 
didici. Narra mihi, obsecro. 

— Primum omnium sententiam lego 
simplicem vel compositam. 

— Hoc etiam ipse facio, quid inde? 

— In lectione jam verbum primarium 
quod semper est in indicativo (aut im¬ 
perativo ) unice detegere curo. 

— Bene est: hoc ipse parum curabam. 
Sequer e porro. 

— Verbi illius subjectum facile deduco 
sive singulare sive plurale vel primae vel 
secundae vel tertiae personae. 

— Pulcherrime! 0 quantum sapisl 

— Postea quaero complementum primo 
directum, quod est in acusativo, et postea 
indirectum, quod est in dativo aut acusativo 
cum praepositione. 

—Praeter verbum, subjectum, comple¬ 


mentum directum et indirectum sunt saepe 
plura alia vocabula. 

-Quidem, sunt complementa circuns- 
tantialia loci, temporis, modi, cet., quae so¬ 
lent esse in ablativo. 

—Quo modo ordinanda sunt istiusmodi 
complementa? 

- Post complementum indirectum. 

—Nihil amplius? 

— Cum verbo ponitur adverbium; cum 
substantivo sive subjecto sive complemento 
ponitur adjectivum vel genitivus quae ea 
forsitan adjiciant. 

— Bene; sed haec tantum de sententiis 
simplicibus: quid de compositis? 

—In sententiis compositis praeter ora¬ 
tionem primariam quae in se habet sensum 
perfectum, invenitur, comuniter in subjunc¬ 
tivo, oratio secundaria, quae secundo loco 
ordinatur sed eodem ferme modo ac pri¬ 
maria. 

— Est tibi gratia, amice. Videbo si dein¬ 
ceps tuis consiliis majores proventus faciam. 


(1) Keil VI, v. 2185 -(2) Terent Andrt 4.1,4.-(3) Boam. Fragm. apud Hess. p. 189.-(4) Fon Hiat, 
p. 21, -(5) Breviarium Romanum tn Ord. ad Seat. Cap. - Die 9 Febr. in lect. IV Sti, Cyrilll - Die 17 Sept. in 
lect. I In Impreaa. Ss. Stigmatum Sti. Franciacl - Alibi eemper.-(6) MUsale Romanum - Ratia bonae Fridertc 
Puatet MCMXJI - Feria VI in Parasceve in Pasa. ad finem - Item in Miaaa Miserebitur Sm. Cardia Jeau ad Evang. 


AC Segarra - Palaestra Latina (Cervera) 01/01/1932 - Pagina 5 



www.culturaclasica.com 


52 


JESUS CUR PLORET IN PRAESEPE 

Sternitur en Divus paleis inmitibus Infans, 

Laeditur et stipulis, frigore membra rigent. 

Qui Sephyris mulcet flores, cui lilia campis 
Rident, en largis fletibus ora rigat; 

Fletibus ora rigat tumidas qui comprimit undas 
Litore, nec lacrimis abstinuisse potest. 

Heu, formose Puer, cur tantus fletus m antro? 


(m, A-ssiduone madent cur ita rore genaef 
Ille nibil; tenerum crudelia frigora corpus 

Laedunt, nec nostro pectore corda calent. 

Ergo, Dive meum Puer-et mala frigora pellam- 
Ignibus ure tuis pectus, amore Lui. 

IN J ES UM 

imitatio S&nacreontis «Ad hirundinem». 

Etc ysXiSdva 

Quid vis, scelesta, fiat 
Tibi, quid, beus, Lirundo? 

Vis forfice ut recidam 
Pinnas tuas volucres, 

Lustrare ne alta possis? 

Mavisne ut ille Tereus 
Linguam metam loquacem 
Ut jam tacere discas? 

Vix prodeunte sole, 

Abdormiente J esu 
Somnum benigniorem 
Sonore tam frequenti 
Cur, impia, abstulisti? 

IN PUERUM JESUM 

commiserationis affectus 

Dive, tuas lacrimas lacrimis sine cernere possum? 

Sum nive, sum paleis saevior ipse tuis. 

J osepbus LLOBERA, S. J 


ident 

DE HENDIADI 


Hodie in quaestionem utilissimam 
obtutum lectoris defigere faciam, quae 
difficultate in vertendis hispane classi¬ 
cis, tirones irretire solet eosque non nun¬ 
quam juvabit ut Latinam orationem ele¬ 
ganter honestent. 

Haud raro apud classicos, Ciceronem 
praesertim et poetas, duo vocabula ad- 
parent grammaticaliter coordinata et 
particula aliqua copulativa consociata, 
inter quae subordinatio logica intercedit; 
licet ea non semper palam omnibus ja¬ 
ceat. Tunc datur HENDIADYS, quam di¬ 
cunt, quae vox, ex graecis §v 5ta Suolv 
perperam conflata, ut notat Forcellinius, 
exse ipsa satis denuntiat in quo hujus fi¬ 
gurae indoles sita sit ac natura: una 
nempe species alterius speciei vocabulo 
completa ac duobus expressa verbis 
grammaticaliter indepen dentibus. Ex 
his fere vox prior significatione donatur 
generica, altera specifica. 

Haec perlucidius perspicies in hoc 
Ciceronis exemplo: Hunc sertis (gener.) 
redimiri jubebis et rosa (specif.) pro 
sertis vel rosarum, vel roseis. 

Atqui per hanc verborum disjunctio¬ 
nem id fit ut utraque species vi augeatur 
ac praestantia, illa praesertim quae sen¬ 
su non translaticio locum sortiretur sub- 
ordinatum: utraque tunc idea exstat 
aeque narrationi necessaria. 

Hujusmodi figura universim obtinet 
ubiubi duo reperiuntur verba Invicem 
subordinata ideoque exstrui potest, quod 
adprime notandum est, non cum subs¬ 
tantivis modo, imo etiam cum verbis et 
adverbiis, licet substantiva huic perfi¬ 
ciendae figurae prae ceteris serviant. 

De hendiadi cum substantivis insti¬ 
tuta haec pauca disserenda censeo. 
Substantiva quae eam complent synoni- 
ma sunt vel minus: si prius altera idea 
priorem confirmat; si posterius, sc. in 
hendiadi ex verbis non synonimis confla¬ 
ta. idea specifica genericam complet tum- 
que duo occurrere valent; vel illae inter 


se determinant, vel una se obfert ut 
alterius sequelam. 

Satis pro comperto est laudatam fi¬ 
guram in idiomate vernaculo exsulare 
ideoque cavendum ut, cum hispane eam 
verteris, subordinationem grammatica¬ 
lem expresseris, vel etiam ne alterutram 
hendiadis vocem veluti redundantem seu 
pleonasticam missam feceris. 

Ad conjungenda hendiadis vocabula 
fere omnes conjuntivae particulae pro¬ 
miscue veniunt. 

Ad ejus usum quod attinet vide ne 
modum transgrediaris aut regulas pul- 
critudinis sensus, quem adsidua, Cicero¬ 
nis praesertim, lectione comparabis. Hic 
unum tibi casum notatum volo, quo 
opportunissime hendiadem usurpaveris. 

Latini nempe, nisi poetae vel ipsi 
quoque prosatores ob poeticam licen¬ 
tiam, non amant adjectiva rerum anima¬ 
tarum propria inanimis substantivis 
subdere: itaque minus recte dixeris: ver¬ 
ba sapientissima quia sapieris non nisi 
translate de rebus intellectu non pollen¬ 
tibus adplicatur; quod vitare commo¬ 
dum tibi erit duobus plerumque modis: 
vel tale adjectivum pro respectivo subs¬ 
tantivo sufficiendo, vocabulo «plenus» 
determinato, quod quidem prorsus La¬ 
tinum est et usitatissimum, ( verba sa¬ 
pientiae plena), vel per duo substantiva 
subordinata, et incides in laudatam fi¬ 
guram hendiadem, (verbis, scilicet, ac 
sapientia.) 

Rectum hujus usurpandae figurae ju¬ 
dicium in eo stat, quod dixi, ut nempe 
eam exemplis confirmatam videas, at¬ 
tenta praessertim lectione Ciceronem 
evolvendo; qua propter hic exempla, 
vernacula stipata translatione ex abun¬ 
danti offero. 

Hendiadys cum adverbiis com¬ 
posita. 

Aperte atque ingenue (con franca inge- 
nuidad); strenue ac viriliter (con varonil 
esfuerzo); temere atque insipieDter (con 

estudio de las artes); cupiditas atque 
dementia (ciega pasidn); minis ac verbis 
(con frases amenazadoras). 

2) Uno ex altero liquente: 
Clamore et admiratione erupit (prorrum- 
pi6 en gritos de admiraci6n); pavor et 
trepidatio (pavoroso atolondramiento); 
juventus et error (ilusidn juvenil); mor¬ 
bus et insania (enfermedad de locura). 

Antequam finem impono, facere non 
possum quin moneam verbum <ratio » in 
crebras exprimendas propositiones per 
hendiadem venire, alias vertendi difficiles'. 
En tibi exempla: ratio et cogitatio (pen- 
samiento razonado); ratio et consilium 
(consejo deliberado); ratio et disciplina 
(ensefianza cientffica); ratio et doctrina 
(enserianza sistem4tica); ratio et via 
(mgtodo o procedimiento sistemdtico) 

L. Fani.o, C. M. F 

Commercium Epistulare 

■' A. Reixadi, Pter. Adtn. Rdo, xiaimundo 

Borrds, Pbro. Parocho, s. p. d. 

. Quam elegiam in memoriam dulcissimi nostri J. Fontii Cervariensi in Palaes¬ 
tra nuper scripsisti; laetus et mirans perlegi. 

Quae ibi dolens ajebas, adsentior cunctis. Equidem 
...,..«sola manent Latii perodora virecta 
Planicie in lepida nobilis Ausoniae.» 

Decessit enim nostras bonus Horatius, qui 

«Dulciter exculto: modulantis aedonis instar 
Carmine praecinuit Numina, Sacra, Viros.» 

Sed, Deo gratias, qui Latinis Musis alterum suscitavit pofitam. Dum enim 
modulis jam annum extincti collegae memoriam agis, nova luscinia (1) quae, in 
silvis canens dulcisonis cantibus veluti per radiophonicam Palaestram Latinam re¬ 
creatur orbis Parce, quaeso, si legenti illud mihi venit in mentem: «Sinamus sanc¬ 
tum pro sancto laborare», scilicet, vatem pro vate. 

Tua igitur ne sileat lyra, sed pulsetur frequenter; praecine et tu gementem 
Patriam, Familiam, Scholam, Latinas litteras. . Ita vives, gaudebis, ephebis nostris 
bono eris exemplo, ut ne senes quidem classicos neglegant, sed, studiosi et ipsi, 
Scientia ac pietate, ut hodiernos praesertim decet clericos, fulgeant in Ecclesia 
Christi. 

Spero, mi bone, -ore ut me audias atque conlegas, qui uno ore plaudentes 
te ex animo salutant. 

Vale meque tibi addictissimum in Christo habebis. 

Vici, fd. Nov. MCMXXXl. 

(1) Lusciniam voco Io sermone soluto quam tu lu vincto jure tuo afcdona vocaveras, quae vox tantum aoun 
o€tjis et communiter femealno genere solet usurpari. 


necia temeridad); modice' ac sapienter 
(con la moderacidn propia dei sablo) 

Cum verbis; 

Te amavi atque dilexi (te fae amado con 
predilecci6n); dixit ac disseruit (habld 
elocuentemente); gavisus est et exultavit 
(salt6 de gozo); et ibi lamentatus et illa¬ 
crimatus est (estuvo allf llorando de 
pena). 

Cum substantivis; a) synonimis: 
Converiientia consensusque (consenti- 
miento un4nime); indignatio et ira (des- 
pechado furor): ardor et impetus (impe- 
tuoso ardor): metus ac timor (timidez 
excesiva). 

Cum substantivis! b) non synoni- 
tnis: 

1) Inter Se determinantibus: 
temeritas et mendacium (temerario en- 
gaflo); studiis excelluit et artibus (en el 

Discobolus Myronis 


Duo praestantissimi magistri Myro et 
Polycletes sunt, archaicam et auream 
aetatem graecae sculpturae connecten- 
tes, quam tamen Phidias eorum aequalis 
complevit. Mirandi illi quidem, attamen 
non raro sapiunt vetustatem. 


qui discum prehendit. «Quantum quis 
projicit pedum bubulcus vir, id autem 
rotatum volat per boves armentales, tan¬ 
tum super totum circi spatium jecit». 
(Iliada, Rhapsodia XXIII, 845). Agilem 
aes reddit figuram, aliquid tamen venus- 


Eleutherae prope Atticam ortus My- tatis desideratur marmoris caussa; opus 


ro quinto a. C. fuit saeculo aeris artifex, 
quod ei magnum contulit praesidium ut 
artis et motus princeps fieret: non alium 
certe habebat scopum 
quam specierum in mate- XO’ - 

ria plasmationem, ea ve- 
ro ratione ut omnibus 
contemplantibus ejus- rv. 

dem simulacra et currere 
et salire viderentur. A 
primo conficere effigies 
deorum intendit, sed id 
consilium nec sibi op¬ 
portunum neque fuit 
consentaneum; idcirco 
athletarum compositioni 
se totum devovit: inde 
gloria quam Myro est a- 
deptus. Ea tempestate sapientes dice¬ 
bant primas adsecutum esse partes in 
motu et gestu interpretandis, minime 
autem in tradendis animi affectionibus, 
in quibus nullius fere pretii et satis ne¬ 
glegens fuit. Corporum tenus curiosus. 


- •* . 


est enim adminiculis certo non parvis 
quae illam sustentent utpote quae stat 
uno pede. Forma cranei rotunda fere et 
cirrhi non multum pro- 
A minentes archaicam ae- 

■i '*\'A tatem redolent. 

► y Laudes hominum quo- 

que obtinuit imaginum 
globus qui frementem 
vaccam una cum vitulo 
lactente repraesentat. Is¬ 
tius exemplar apud Pacis 
templum, quod est Ro¬ 
mae, olim sevabatur; 
nullum autem hodiedum 
ullibi exstat apographum. 
En Julianorum epigram¬ 
ma unum ex plurimis 
tantum quod artefactum referunt. «Et te, 
pseudomelissa, ars fefellit, duro etenim 
vaccae lateri aeneoque aculeum adaptas¬ 
ti tuum; verumtamen qui te reprehendat 
est nemo. Decipienda facillime pseudo¬ 
melissa erat, siquidem non potuerunt 


animisensus non expressit. Re quidem ve- non inludi et pastores». 


ra Myronis statuae praestant corpore 
quam capite. 

Percelebris et passim ab antiquis 
translatus est fictoribus «Discobolus», 
atbleta videlicet, qui discum projicit. 
Prorsum inclinat corpus, ita ut vacilla¬ 
tione manus dextra repellat discum, 
dum laeva perstringit genu ad hoc ut 
consistere queat; obtutum habet disco 
adfixum. Hanc si tueantur oculi miram 
effigiem profecto recordaberis beligerum 
Polypoetem orbem rudem a fornace dis¬ 
tendentem, post quam magnitudini et 
robori Eetionis ill um rapuit Pelides A- 
chilles. Epeum. Leonteum, Telamonium, 
Aiacem superavit belicosus Polypoetes 


Opus aliud minime neglegendum «Mi¬ 
nervam, scilicet, Satyrumque Marsiam» 
nobis reliquit Myro artifex. Hoc in simu¬ 
lacro stuporem Satyri puerilem fere ob 
fistulam a filia Jovis inventam fictor 
adumbrat. Optima sibi adversantur cum 
deae moderatio animi et aequanimitas, 
tum agilitas quam in Satyro Marsia 
mirante adparet. 

Myronis est meritum et novas fictio¬ 
nis species et formas durae materiei po- 
tiores inpingere. Hinc prisca jam artis 
tempestas evanuit quo melior surgeret 
ars atque nobi ior. 

Phidiacus. 

RADIOPHONUM 



Numquis est omnium hac nostra quidem «Lucis» aetate, quin 
radiophonico adstiterit acroamati, vel saltem auribus de mira radio- 
phoni inventione quidquam acceperit? Quam ob rem fore non inju¬ 
cundum Latinae linguae studiosis existimavimus si non nulla de ra- 
diophonia delibaverimus. Hinc radiophonum hoc loco depingendum 
cum additamentis quidem praecipuis curavimus. Jam vero, ut rem 
altius repetamus, quidquam praemittemus de radiophoniae historia. 

Mirum omnino atque utilissimum radiophoni nostri inventum 
quaedam est quasi extensio telegraphiae sine filis. Quod si illa in¬ 
ventio nata est ad scientiarum provinciam ultimis fere superioris 
saeculi deceniis, tamen hujus praecipua aestimatur, neque inmerito: 
eo enim saeculo progrediente, ad usum tandem vulgi adductum est 
ac perfectionem. Jam inde ab anno 1865 egregius Maxwell unius sub- 
putationis mathematicae auxilio detexit principia telegraphiae sine 
filis. Hujusmodi autem praeclari inventi fuit tamquam initiator Ger¬ 
manus Hertzius; qui quidem, assiduos post labores, anno 1887 inve¬ 
nit eas, quas hodieque dicimus «undas hertzianas». Inter annos vero 
1894-1896, telegraphiam sine filis, inclitus Marconi in publicum ad- 
fert magno quidem omnium plausu,- anno scilicet 1896 eximius Me¬ 
diolanensis ad quattuor distantiae vel quinque milliaria telegraphia- 
bat, quae distantia, insequenti anno, erat jam duplo major. Iisdem 
fere diebus, similes in Germania Slabi, quamquam tramite diverso, 

reportabat triumphos. Vicesimo porro saeculo ineunte, ipse Marconi 
telegraphicum trans Atlanticum mare commercium instruxit. 

Primordiis etiam saeculi, physicus Fleming novam telegraphiae 
viam, cum invento lampadis electronicae, constravit. Id scilicet ge¬ 
nus lampadis expedit continuarum undarum problemma, quae illius 
auxilio, perceptibiles auditui fiunt. Hanc vero lampadem Lee de Fo- 
rest anno 1912 paullulum instauravit, ex quo lumen radiophonia cla¬ 
rissimum aspexit. Totis physici viribus hoc inventum commodius 
usque efficiendum insudarunt, inque dies adparatus radiophonici 
perfectiores redditi, variisque vitae rationibus aptati sunt, ut eorum 
adquisitio non sit illis difficilis, qui facultates modicas possident. 

Tabella ob oculos posita ostendit receptorium radiophonicum 
magis in usu, cui alii, complementi ergo, adparatus accedunt. En illa 
vernacule et latine instrumenta, quae in primis consideranda tibi 
obferuntur: 


1 

Altavoz 

megalophonum 

9 

Casco 

cassis, dis 

*2 

Cuadro 

quadrum 

10 

Auricular 

auriculare 

3 

Antena 

antemna 

11 

Acumulador 

cumulatorium 

4 

Redforo 

rheophorum 

12 

Radio 

radiophonum 

5 

Reclificador 

rectificatorium 

13 

Hilo 

filum 

6 

LAmpara 

lampas 

14 

Toma de tierra terrae captus 

7 

Bome 

contactus, us 

15 

Bot6n 

globulus 

8 

Pila 

vas (electricum) 

16 

Tambor 

tympanum 


Haec est summatim radiophoniae ratio. Statio emissoria ope 
antemnae generat in agre oscillationes electricas, quae in modum 
circulorum concentricorum propagantur quaquaversum velocitate 
3000.000 kilometrOm singulis secundis. Antemna vero stationis re¬ 
ceptoriae (3), vel quadrum radiogoniometricum (2) emissoriae has 
oscillationes excipit atque illas ex aethereis in electricas oscillationes 
convertit. Hinc cursus alternus ab antemna (3) ad terram (14), atque 
ab ista ad illam decurrens, radiophonum (12) excitat. 

Receptoriae tum stationis antemna exsequitur adamussim os¬ 
cillationes emissoriae, et tamen illius megalophonum (1) idem omni¬ 
no exprimit, quod elocutum ante hujus microphonum est; aliis ver¬ 
bis, sonus, quicumque est, ad aures pervenit. Ad antemnam vero 
receptoriae, quod facile adparet, veniunt innumerae fere periodorum 
diversarum undae, quae sese mutuo in agre intercludunt. Ideo est 
necesse omnes, praeter quas audire contendis, eliminare. Ad hunc 
porro eliminationis effectum, congruenter bratteae condensatorii ap- 

tantur, cujus tympano (16) axis unitur. Hanc nos operationem ad 
consequendam undae amplitudinem congruam «sintonizacidn» ad- 
pellamus. 

Oscillationes tandem antemnae sic conformatae, ad clatrulos 
primae lampadis (ea in medio adparatu latet) perveniunt, eodemque 
modo ceterarum, si adsunt, lampadum, ubi et amplificantur, et tum 
deteguntur, seu audibiles fiunt, cum electricus cursus megalopho- 
num (1) adparatus vel auriculare (10) excitaverit. Hisque de radio- 
phono in genere sufficiat. 

Quod ad laevam picturae vides cumulatorium (11), id quidem 
inservit ad accendenda lampadum filamenta. Rheostatum (in num. 15 
habes rheostati globulum) in serie cum circuitu hujusmodi cumula- 
torii detegit emissionem electronum filamenti, seu quod in idem 
vertit, ejus ustionem moderatur. Lampas (6) tandem rectificatorii (5) 
alternum cursum, ab urbano quidem reti (13) sumptum adaequat 
atque in contactibus (7) producit 80 ad 100 voltiorum summam, quae 
usus est ad auditionem. 

Nomenclaturam iis electricam, quamvis incompletissimam, 
adjungimus appendicis ergo: 


Amperio 

AnOdo 

Audi6n 

Autoinduccidn 

Bateria 

Bobina 

Bombilla 

Carrete 

Cdtodo 

Circuito 

Condensador 

Contador 

Corriente 

Chispa 

-Detector 

Electricidad 

Electrdn 


amperium 

anodus (f.) 

audio, oriis 

autoinductio 

series 

bobina 

ampulla 

carrulus 

catodus (f.) 

circuitus 

condensatorium 

index 

fluentum 

scintilla 

detectorium 

vis electrica 

electro, onis 


Lm&n 

Induccidn 

I6n 

Llave 

Motor 

Pantalla 

Polo 

Poste 

Potencidmetro 

Redstato 

Resistenda 

Transformador 

Turbina 

Varidmetro 

Voltlmetro 

Voltio 

Watio 


magnes, etis 

inductio 

ion, onis 

clavis 

motorium 

umbella 

polus 

sublicium 

potentiometrum 

rheostatum 

renixus 

transformatorium 

turbo 

variometrum 

voltimetrum 

voltium 

watium 

Ante radiophonum (Victor et Felix) 


V.—Ingredere amabo, commiles: illico 
radiophoni erit acroama. 

F. —Id erat commodum in animo meo; 
nuntiorum, quod te minime latet 
audiendorum fui semper cupidissi- 
mus. 

V.—Ascendamus jam contignationem, 
ubi frequens, quod fit plerumque, 
adest cortina (corro). 

F. -Ast bellum hercle radiophoni adpa- 
ratum..! Ubinam terrarum ille alius 
est, mihi totiens laudatus? 

V.—Vendidi ut hunc compararem; qui 
quamquam in scrutario emptus mil¬ 
le tamen pessetas subripuit. 

F, —Atqui eo nuntiis erit aptior redden¬ 
dis. Tua venia adsideo. 

V.—Instat jam quinta, acroamatis scili¬ 
cet hora; stationes modo emissorias 
tentabo. 

F.—Hui, o insuavem strepitum! Rabula 
mihi in microphono loqui videtur! 
V,—Specta, bone, parumper; adparatum 
eo nondum est rite dispositus, quod 
aptam amplitudinem undae non at¬ 
tigi... 

F,—Nunc probe equidem audio. Pro sua¬ 
vem concentum vel, si mavis, sym¬ 
phoniam! 

V.—Atqui ea est statio Berolinensis, 
quae transmittit. Audiamus jam sta¬ 
tionem Matritensem. 

F. —Omnino rei politicae nuntia quam 
maxime exspecto. Arrectis, aedepol, 
auribus intendo. 

Radiophonum. — Puncto horae sex¬ 
tae tauromachia in Arenis; nobiliores 
ibi aderunt taurocentae... In Athenaeo 
Solis choreae populares a nona... —Ory¬ 
za ciceraque vilissima: apud Robustia- 
num, in via Trapisondae, numero 25... 
Storeae atque sparteae commodissi- 
maeee... 

F. — Hem, bellum tibi negotium! Haud 
certe talia nuntia spectabam, neque 
rem mihi cum mercatoribus volue¬ 
ram! 


V.-We ita stomacheris, amice; in omni, 
mihi crede, re semper grata varietas! 

F.—Verum istis audiendis nec vacat, ne¬ 
que id juvat omnino. Satis superque 
est illis scatere et periodicorum pla¬ 
gulas et commentariorum. 

V, —Quam gravis es..! Cito citius, ni fal¬ 
lor, incipiet in congressu oratio. 

F, —Gratia igitur tua spectabo... absque 
te esset focos repetebam... 

V. - Cape nunc auriculare, mi Felix; con¬ 
tio incepta est. Loquitur, quod opi¬ 
nor, Cremonius. 

F. —Frustra es, amicorum optime; ille 
est noster Fullonius. Ut pectus est, 
quod facit disertos! 

V. —Sunt verba et voces, praetereaque 
nihil. 

F.—Apage jam poetarum verba, et ora¬ 
tioni intendamus. 

V. — Quid tibi de opera adparatus? Estne 
veteri ille commodior? 

F.—Est. Vel adspectatium plausus niti¬ 
dissimi audiuntur..! Radiophonum 
quidem mirum! 

V. — Ego vel susurrum audio per aerem 
volitantium muscarum... 

F. —Fortasse tu et hominum cogitationes 
ex anhelitu percipies, scurra. 

V. —Parum equidem abest. 

F.—Intende modo adparatum, Victor; 
pejus audiri coepta est oratio. 

'V, —Scilicet, prae clamore raucescit ora¬ 
tor; meae jam aures sermone isto 
obtunduntur... 

F. —Ne ita fare! Nervosa quidem oratio 
est! Omnium, conjicio, adstantium 
plausus sidi adripiet..! 

V_In finem denique vergit oratio, quod 

equidem laetor. Modo enim trans¬ 
mittentur nuntia diei. 

F.—Ne autem illa sint mercabilia! Talia 
ego nuntia exscriberem in cornu 
lunae. 

V.—Neque parum prodesset mercato¬ 
ribus! 

i. gonzAlez, c. m. f 

Adolfus Gandiglius 


Paucis abhinc mensibus Fanni in Ita¬ 
lia vir classicae Latinitatis cultor Adol¬ 
fus Gandiglius, e vivis sublatus est. Su- 
sae septimo idus Augusti anno octin¬ 
gentesimo septuagesimo sexto supra 
milesimum venerat in diem. 

Litteris philosophicis Ravennae cum 
incumbebat primas ingenii lucubrationes 
luci conmisit praestantissimas et eadem 
mensura atque in originali octo celeber¬ 
rimi Carducci, Boloniensis magistri, 
odas summa transtulit perfectione. Iis¬ 
dem diebus magno Instructionis Publi¬ 
cae aureo numismate quaedam Gandi- 
glii scriptio Latina in certamine ad quod 
omnes Philosophiae Italici Prolytae 
convenerant, remunerata fuit. Boloniae 
quo se studia perfecturus contulerat, ma¬ 
ximum acumen comitibus ac condisci¬ 
pulis singularemque solertiam latine 
reddendarum dificillimarum Leopardi 
orationum, a magistro Gandino injunc¬ 
tarum, non semel ostendit. Ceteris con¬ 
discipulis de pravis versionibus objurga¬ 
tiones accipientibus, Gandiglius plausus 
a magistro eoque subtilissimo mereba¬ 
tur. 

Doctoratus laurea anno 1899 obtenta 
disciplinas, omnibus plaudentibus Cla- 
giari suscepit tradendas; deinde Achilae 
paucisque volventibus annis in «Leccam» 
oppidum scientiarum lectione persecu¬ 
turus profectus est atque anno 19C3 
currente Fanum venit ubi per 28 annos 
uberrime juvenum enutrivit mentes. Ab 
Universitatum cathedris, majore quidem 
ornatis splendore, totis viribus fugit. Ad 
annum 1928 laetissimo animo humanio¬ 
res tradidit literas. Docendi munus, quo 
diu functus est, accuratissime adimple¬ 
vit. Maximi auditorum profectum faciens 
scientiamque aestimans, ne uno quidem 
die, quacumque de caussa, ab aula dis¬ 


cessit. Condiscipuli atque magistri sum¬ 
ma eum prosequebantur veneratione, 
humanissimum namque et facetum 
semper omnibus se conspiciendum ob¬ 
tulit. Ex ejus ore consilia fluebant sua¬ 
vissima, quodam tamen mixta timore ne 
interroganti superior aliquando videre¬ 
tur. Nunc ad praecipua ipsius opera ve¬ 
niamus. Magna scriptorum copia cons¬ 
tituitur plurimis articulis de prosodia 
Latina atque metrica hinc inde in com¬ 
mentariis difusis, deque grammatica 
agentibus. Litteraria ejus ubertas studiis 
quoque maximi .momenti e. gr. super 
«Elvio Cinna» «Cicerone» «Catulo» et 
decima Vergilii Ecloga aliisque non pau¬ 
cis constat, innumeris praesertim niti 
dissimis versionibus quas nobis reliquit 
degustandas. Amplissimam, vero. Lati¬ 
nitatis cognitionem in ejus «Gramma¬ 
tica» et «Sintassi Latina» praebuit atque 
copiosam. 

Arguens nobilis, omnibusque qui eo¬ 
dem in eum modo sese gerebant, obser- 
vantissimo semper animo extitit; in eos, 
autem, qui motibus aut sensibus non 
ingenuis ducebantur, severissimus. 

Injustitiae animique pravitatis acer¬ 
rimus vindex atque judex austerus. Hu¬ 
milem civitatem, ut ostendimus Fanum, 
obscurissimamque cathedram ubi vires 
excoleret litterarias sibi perpetuo elegit 
atque retinuit. Quam luculentissime no¬ 
bis testatus est non cathedra professorem, 
imo professore cathedram ornari debere! 
Adolfus noster humili functus munere 
comparavit nomen quod lauris circum¬ 
datum per saecula curret venerandum. 

In viris ergo praeclarissimis clasicae 
Latinitatis cultoribus merito censebitur 
maximo cum honore... 

M. L6pez, C. M. F. 

Per orbem 


L’Instltut «Testudis catalans. — 

Certamen litterarium a meritissimo Ca- 
talaunico Instituto pridie Kal. Junias 
indictum hac ratione constituitur: 

A) Libris seu scriptis Catalaunica lin¬ 
gua exaratis, quae sequuntur adsignan- 
tur praemia: 

1. —Praemium «E. Vives» 5000 pesseta- 
rum auctor percipiet, qui pulcrius dise- 
ruerit de Catalaunica lingua, historia, 
arte, archaeologia, humanioribus litteris. 

2. —Praemium «Duran i Bas» 5000 pesse- 
tarum conferetur illi qui optimum quod¬ 
que de re juridica vel sociologica con¬ 
scripserit opus. 

Haec duo praemia X Kal. Majas a. 
MCMXXXVI adjudicabuntur. 

3. —Praemium 1000 pessetarum a Sec¬ 
tione historica-ardiaeologica Instituti 
liberaliter donatum tribuetur meliori ope¬ 
ri de *Estudi deis monuments romans 
d'una comarca catalana». 

4. —Praemium 1.000 pessetarum a Sec¬ 
tione philologica Instituti oblatum ha¬ 
bebit scriptor qui aliis praestiterit in 
confectione « Vocabulari tdcnic d’una 
indiistria, art, afici, etc.» 

5. —Praemium 1.000 pessetarum a Sec¬ 
tione scientiarum Instituti elargitum pro 
labore praecipuo de *L’abast de la crisi 
de Vintelectualisme en Filosofia ». 

6-7.— Sectio historica-archeologica Ins¬ 
tituti haec alia duo praemia adportavit: 
a) praemium 1.000 pessetarum musaei 
intra fines Catalauniae praefecto vel ope¬ 
rario donandum, qui loculentiorem de 
eodem notitiam tradiderit; b) praemium 
500 pessetarum pro chartulario, qui in 
commodiorem redegerit ordinem tabula¬ 
rium alicujus momenti ad historicas in¬ 
quisitiones apud Catalaunos. Qui haec 
quinque praemia adpetent opera ante 
III Kal. Februarias ad Institutum mitte¬ 
re debent. Victor tamen X Kal. Majas 
anni MCMXXX1I decantabitur. 

B)—Pro libris vero aliis linguis con¬ 
scriptis sive Hispanica, sive Gallica, sive 


Germanica, sive Latina, haec tria prae¬ 
mia condita sunt: 

8. — Praemium «Isidre Bombons» 
10.000 pessetarum et 

9. — Praemium «Isidre Bomboms» 
10.000 pessetarum eis tribuenda, qui de 
nostro Cervantes, de ejus videlicet ope¬ 
re, de causis vel consectariis praeclarius 
scripserint. 

10. —Praemium «Henric de Larratea» 
5.000 pessetarum, quod pro opere quo¬ 
libet scientifico statum est, praesertim 
vero pro scientifica notitia de Intercam- 
bi de mases d‘aire o d‘energia entre 
les regions drtiques i les temperades 
de la terra. 

Praemium postremum Id. Aprilibus 
anni MCMXXIV sortietur; alia duo (8, 
9) X Kal Majas a. MCMXXVI. 

Opera omnia ne prius edita sint aut 
saltem non ante Kal. Junias a 
MCMXXXI. 

Praeterea intra Catalaunicae terrae 
fines, populi comprehenduntur qui 
sermone Catalaunico vulgo utuntur. 

Ad ripas Nemorenses. — Quae in 
lacu Nemorensi, alio nomine speculo 
Dianae, sub monte prope Aritiam, nunc 
«Cave» dicto, naves a temporibus Cali¬ 
gulae submersae credebantur, nunc re¬ 
cens, auctore praestantissimo Duce, 
duae sunt detectae, quarum una in sic¬ 
cum conlocata prope lacum conspicies. 
Juvat igitur in his pagellis nuntium repe¬ 
tere quod A. Giannini, C. M. P. juvenis 
quidem sed strenuus scriptor ad actua¬ 
riam misit. 

«Illic fuimus, ait, ad speculi Dianae 
ripas, et, quae sunt admirationi universa 
vidimus. Fidei absonum videtur et cons¬ 
tructio navis ex pino, quercu, abiete, et 
magnitudo ejusque conservatio per plu¬ 
rima longa saecula. Incredibile dictu 
nostris vidisse oculis ossa navis in lon¬ 
gitudinem circiter 70m.,in latitudinem 
20 m. Tumens fit alveus externa in parte, 
pineis 15 cm. crassitudine asseribus, 

junctis cuneis insertus, tela lanea et re¬ 
sinosa coopertus plumbeis laminis cla¬ 
vibus fixis. Dexterum latus, quia in lutu 
demersum, elegantem ostendit curvam, 
dum sinistrum laesum ob undarum mo¬ 
tus evasit.» 

P. Raphaelis Landivar, S. J.- Egre¬ 
gius s. XVIII poeta R. Landivar, qui Ver¬ 
gilii interpres et sectator, caelesti adflatu 
rura bovesque cecinit, nuper in civitate 
Guatimala, anno jam ab ortu biscente- 
simo transacto, sollemniter celebratus 
est. Qua quidem re ejus in honorem sta¬ 
tua in media platea erecta fuit, quae ci¬ 
vibus in posterum poetae Vergiliani me¬ 
moriam evocaret. 

L'Offoina Romanica. — Tertium 
jam annuum commentarium preclara 
apud Catalaunos Romanica Academia 
typis dedit. Commentarium scientificos 
continet labores de re linguistica et lit¬ 
teraria, quibus pars bibliographica est 
addita. Operis synopsis quam in notula 
conspiciendum subposui, quantum haec 


amplissima Academia fructus capesserit 
demostrabit. (t) 

Atque occassionem nactus, paucis 
de ejusdem constitutione lectorem tene¬ 
bo. Anno MCMXXVII, aestivo vero ar¬ 
dore, Barcinone, in Bibliotheca «Balmes» 
pandebatur Officina, quae id in lingua 
Catalaunica philologicis inquisitionibus 
persequeretur, quod academiae de Scrip¬ 
tura Sacra et de historia Ecclesiae in sua 
quaque provincia perficiebant. Fautores 
et operarii viri clari et conspicui A Grie* 
ra, P. Barnils, M. de Montoliu' A. Par, 
R. Miquel i Planas, J. Calveras S. J., 
quibus anno posteriore P. Olaza S. J., 
accessit- 

Nonnullos enim edidit libros, annu¬ 
umque scientificum commentarium «A- 
nuari de VOficina Romhntca de lin¬ 
guistica i literatura.-» Praeterea, inter¬ 
rogationibus de re sui juris quas undique 
libenter recipit, re antea perpensa atque 
a sociis officinae probata, in ephemeride 
«Catalunya Social » respondere curat. 
Jam cetera sileamus. 

J. D. 


Palaestricus Ephebis Suis 

Jam ad PALAESTRAM undique concurrere incipiunt adules¬ 
centes. In Octobri mense pauci, at postea frequentiores; qui tamen in 
dies augebuntur quo plenius in curriculum nos ingurgitemus. Quis 
puerorum tam erit ignavus ut a certaminibus effugiat in quibus non 
agitur quidem de capite sed tantum de honore facile adsequendo, 
nunquam autem amittendo? Accedite ergo, adulescentuli, ex Semina¬ 
riis praesertim ut vestris nominibus honorem protessorum vestro¬ 
rum augeatis. 


EXERCITATIONES SCHOLARES 

Autocinetum et currus nobilis.— Nullus adhuchancfabellam vertit 
ex Latino. 

La muerte de Cicerdn.— In linguam Latinam bene reddiderunt 
R. Gonzalez, A. Vazquez, F. Prieto, P. Pag6s, H. Serrano, N. San- 
chez. R. Balsells, et alii; prae omnibus tamen E. Martin in Seminario 
Abulensi alumnus. 

(1) Anuari de VOficina Romanica, 1920: Suplement catalk al Diccionari rom&nic etimolbglc (Fr. de B. 
Moli). —La flexi6 verbal en eis dialectes catalans (Fr. B. de Moli) — La desln^ncia' o dei indicatiu present (Alfons 
Par). —La forma «que» dei relatlu catala (Josep Calveras. S. J.), — Pharmacologic eatalane (H. Menhardt ). — La ex- 
presidn de «lo santo» en el lenguaje poltico de los rom&nticos portugueses y catalanes (H. Hatzfeld).— Btbiiogr. 

Aenigma;primum.—Optime divinavit A. Baquero; alterum vero 
H. Roca et Abad 

P. Syri primam sententiam satis recte explanavit C. Larena. 

De mortis Ciceronis (1) Vide n.° 10 Palaestrae Latinae 


Sub triumvirum (2) adventum Cicero 
(3) urbe (3) cessit. Primo Tusculum; de¬ 
inde Formias tranversis profectus est iti¬ 
neribus ut Cajetae navem conscenderet. 
Postquam in altum provehi aliquotiens 
ter.taverat (5), surgentibus ventis adver¬ 
sis (6), neque (7) navis jactationem pati 
posset, taedium eum et fugae et vitae ce¬ 
pit. Versus (8) igitur in villam quae mille 
passus (9) a mari aberat (10) exclamavit; 
In patria saepe a me servata spiritum 
extremum ducam. Nota res est fortiter 
fideliterque famulos ejus pugnare de¬ 
crevisse ( R. Gonzdlez) atque Cicero¬ 
nem ut lecticam deponerent eos rogas¬ 
se ac quietos pati quod adversa fortuna 
ferret. Postea caput Cicero attollens 
carnificibus collum praebuit (Ae. Vdz- 
quez) a quibus inique praecisum est (11). 
Non contenti hac barda crudelitate mi¬ 
lites, eum in Antonium scripsisse expro¬ 
brantes, etiam manus praecidere (12). 
Tandem caput inimici ad Antonium re¬ 
tulerunt, qui in rostris (13) inter utras¬ 
que manus ponere praecepit (F. Prieto). 

E. MARTIN 

In Sem. Abulensi alumnus. 

NOTULAE 

Compositio haec quae palmam inter 
plus viginti obtinuit ad alumnum Semi¬ 
narii Abulensis fere pertinet, cujus no¬ 
men infra compositionem statuitur 

Erant tamen clausulae minus perfec¬ 
tae quas suffecimus aliorum alumnorum 
clausulis italicis litteris notatis adposi- 
toque auctorum nomine. 

(1) Omnes fere dixistis; De Ciceronis 
morte. Gaudent tirones inversionibus 
iisque saepe in aurem non cadentibus. 
(2) Vir, et crebrius ex viro composita 
genitivum pluralem contrahunt in virdm. 
Hac de re Cic. Orat. 46, 156. (3) Non so¬ 
let usurpari cum praepositione verbum 
cedo. (4) Urbs jam significat cuidad de 
Roma. (5) Tentaverat in indicativo ut 
factum reale; in praeterito plus-quam- 
perfecto ut temporis prioritatem note¬ 
mus respectu ad verbum orationis pri¬ 
mariae cepit. (6) Ablativo absoluto hic 
uti debemus ne in eadem clausula sub¬ 
jectum saepe variare cogamur (7) Ne di¬ 
catis et non, atque non (8) Non vertens 
se, nam locutus est postquam se vertis¬ 


set. (9) Non mille passuum. Negat Gra- 
nor. 1. I de pec. vet. c. 10 mille unquam 
substantivum esse aut genitivum per se 
regere; semper itaque esse adjectivum et 
plurale et indeclinabile. Vide Forcelli- 
nium in hoc verbo. (10) Nunquam verbo 
absum (distar) praepositionem auferatis. 
(11) Haec oratio ne subjectis atque pro¬ 
nominibus implicetur pasive hoc modo 
posita est. (12) Hanc secundam praeteriti 
formam hic tolerandam judicamus, eo 
solum quod subinde transtulerunt sub¬ 
sequatur. (13) In plurali numero ponitur 
quia ibi columna rostrata erat seu ros¬ 
tris decorata. 

— Ab alio exspectes alteri quod 

feceris. Eadem quippe mensura, ait 
Scriptura Sacra, qua mensus fueris, re¬ 
metieris. Comis si fueris cum proximo 
tuo cumque illo misericordia usus eris, 
tecum et leniter et clementer agetur; sin 
autem ei difficilem te praebueris, ac di¬ 
rum atque inhumanum, reus laesae hu¬ 
manitatis fies, dignus omnium contemp¬ 
tu et abjectione quique a Deo exprobreris. 

Alterum si quis dilexerit, amore ejus¬ 
dem ac charitatis est vere dignus; cui 
amorem idcirco licet reciprocum exspec¬ 
tare quoniam amor amore refertur; sin 
autem aequales contempseris, quid mi¬ 
randum si vexeris, illuderis, a ceteris irri¬ 
dearis? Alteri ne feceris quod tibi fieri 
non vis, quid enim alios injuriis appete¬ 
re audes. Damnum nunquam ullum ad- 
feras si beari vis in terra et abunde re¬ 
munerari in caelo. 

Caesareus LARENA C. M. P. 

Aenigmata 

1. —Totum sume, canit; truncato ver¬ 
tice, pollet; Caudam deme, orbat viscera 
tolle, parat. 

Resp. Avis—Vis—A—As- 

2. —Addito, res minor est, demito, 
major erit. 

Resp. Frater, fratellus; ullus, nullus; 
virginti, undevirginti; vas, vasculum; 
dies, meridies, etc. 

EXERCITATIONES SCHOLARES 
Duo Autocineta 

In urbe principe clari ditisque populi, 

Quem sol terrarum vita, respicit potens, (1) 

Duo autocineta praestolabantur (2) simul 
Apud aedes amplas jam jam egressuros eros. (3) 
Grandius ex ipsis, copioso ac splendido 
Belle nitens ornatu, non tenuem sui 
Fortunam ostendit domini: namque hic plurimos 
Obiens (4) per annos publica munia civium, 
Crumenam (5) minime sprevit, at pro viribus 
Satis centenis farsit (6) nummflm millibus, 

Mussante (7) populo. Tum inferiori (8) machinae, 
Ecquid, ait, cultum nostro non similem exhibes? 
Reponit altera modeste sed libere: 

Meus num dominus attigit rempublicam? (9) 

Et aetas nostra Curios videt atque Decios, 
Camillos et Aristides, fraudis sordidi 
Puros peculi, (10) insignes abstinentia: (11) 

Tamen nonullos forsan moneat fabula. 

L. ROCCI^S. J. 


La'mvasi6n de los barbaros 


Las hordas (12) germ&nicas vencedo- 
ras dei Romano Imperio se dejaron con- 
quistar (13) muy presto por los vencidos. 
Roma, sefiora dei mundo, pudo ser su- 
mergida (14) en la barbarie, pero la civi- 
lizacidn cristiana. sefiora de Roma, flo- 
taba en aquel diluvio. (15) Idioma, reli- 
gi6n, artes y ciencias, todo lo mendiga- 
ron los hijos dei BAltico de aquellos 
a quienes venian a exterminer. (16) EI 
traje fu6 lo primero que los invasores 


abandonaron. Mas como no hay costum- 
bre que al ser trasplantada no degenere, 
al cabo de algunos afios, la legislacidn 
(17) ni era goda ni romana. Virgilio y 
Cicerdn hubieran menester de interpre¬ 
te para entender (18) el latin de aquellas 
gentes, y la vestimenta y arreos (19 mili¬ 
tares, aunque traian a la memoria las 
dei Imperio, olian (20), si es permitido 
hablar asf, a las pieles a medio curtir (21) 
de las tribus dei Caspio. 


Aenigmata 


1. Sedula me fabricatur apis; sed si mihi demis 
Principium, gratus me colit usque nepos. 

2. Sum bifrons: caput orbis eram deus omnia vici; 
Si me transpones, erit in me saepe periclum. 


P. Syri explenandae sententiae. 

8. Aes debitorem leve, grave inimicum facit. 

9. Aliena nobis, nostra plus aliis placent. 

10. Alienum aes homini ingenuo acerba est servitus. 


( 1 )—Derrama poderoso sus rayos. —(2) Eaperar, —(3) Duefio, amo,—(4) obirem unus pub = deaempeflar 
un carjjo ptiblico,—(5) bolsa de caudales. — (6) llenar (farcio). — (7) murmurar, murmejear. —(8) de peor con* 
dici6n.—(9) llegar al poder.— (10) enchufe.*-(11) desinter£a.—(12) tribus-ua.—(13) devenire in potestatem.. 
(14) obruere. - (15) diluvio superferebatur.—(16) deleo — (17) lex-egis,— (18) capere Latinum sermonem.—(19) 
ornatus-us -(20) redoleo,—(21) indur re 

Bibliographia 


Fiorilegium Patristicum tam veteris 
quam medii aevi auctores com¬ 
plectens. Ediderunt Bernhardus 
Oeyer et Johannis Zeliinger. Bo¬ 
nae Sumptibus Petri Ha ns te in. 

Fasc. III. — Monumenta minora 
saeculi secundi. Edit. G, Rausdten. 
Edit, altera emmen. Digesta, adnota- 
ta, ea etiam quae ex graeca lingua in 
Latinam erant vertenda in hoc libello 
translata continentur monumenta mi¬ 
nora secundi saeculi: Fragmentum 
videlicet Muratorianum, Logia Jesu, 
fragmentum Evangelii secundum Pe¬ 
trum et Protoevangeiii jacobi, acta 
Sancti Justini aliaque, quae ad sacras 
disciplinas excolendas admodum con¬ 
ferunt. 

Fasc. IX.— Textus antenicaeni ad 
primatum Romanum spectantes. Ed. 
G. Rauschen. In hoc florilegii fasci¬ 
culo congesta sunt ex tribus prioribus 
aevi nostri saeculis omnia capita tam 
Sacrae Scripturae quam scriptorum 
Ecclesiasticorum et profanorum quae 
ad primatum Sancti Petri et Ecclesiae 
Romanae referuntur. Textus ex op¬ 
timis et recentissimis editionibus 
deprompti sunt, opus vero graecarum 
rerum versione Latina adornatum. 
Adnotationes paucae ad calcem ad¬ 
junguntur. 

Fasc. XX. — «S. Anse/mi Cantua- 
riensis archiepiscopi Uber monolo- 
gion. Rec , F. Schmitt, O. S. B. Inter 
omnia Sancti Anselmi opera Monolo- 
gion primas fortasse habet partes, in 
quo de Deo agitur orbis Creatore ac 
Domino, de Trinitatis natura atque 
proprietatibus, deque hominis erga 
Deum pietate, in quo et amorem et 
fidem et fiduciam ponere debet. 

Fasc. XI. — 5. Thasci Caecilii 
Cypr/anideLapsis. Rec. /os. Martin. 


Sanctus Cyprianus qui, teste Lac¬ 
tantio (Div., Inst. 5. 1, 26) «ingenio 
fuit facili, copioso, suavi ornatus in 
eloquendo, felix in explicando, potens 
in persuadendo» in hoc «de Lapsis» 
opusculo velut oleum in omnem di¬ 
cendi suavitatem decurrere videtur. 
Fasc. XXIII. -S. Aurelii Augustini 
liber de videndo Deo, seu epistula 
147. Ed. Mich. Schmaus. Hic liber 
quem inter epistulas auctor recensuit, 
anno circiter 413 esse scriptum Jure 
creditur. Paulinae precibus quaeren¬ 
tis an Deus Spiritus, corporeis 
oculis cerpi possit, respondet Augus¬ 
tinus. negatque Deum vultfis neque 
mentis quidem oculis videri posse: 
tamen Deum promississe ait eos qui 
mundo sunt corde ad visionem Dei 
post mortem perventuros. 

Fasc. XXIV.— «5. Aurelii Augusti¬ 
ni de doctrina Christiana libros quat¬ 
tuor edidit H. 1. Vogels. Quod «de 
doctrina Christiana» inscribitur opus 
in duo quaedam, ait auctor, fuit pri¬ 
ma distributione partitum. Nam post 
prooemium, duo sunt quibus constat- 
omnis scripturarum tractatus: modus 
inveniendi quae intellegenda sunt 
(heuristica) et modus proferendi quae 
intellecta sunt (ptopboristica). Mau- 
rini Patres tanti hunc librum aestima¬ 
verunt, ut in editione profiterentur 
«opus pro rei dignitate studiose ela¬ 
boratum nec profecto indignum cui 
locus in Bibliorum limine cum Hiero- 
nimianis praefationibus concedatur». 

Fasc. XXV. —Magistri Echardi 
quaestiones et sermo Parisienses. 
Edidit et notis inlustravit Bernh. Ge- 
yer. Praecipuae, quae in hoc opere 
continentur, quaestiones hae sunt 
quae sequuntur: «De esse et intelle¬ 
gere in Deo et in angelis; utrum laus 
Dei in Patria slf nobilior ejus dilec- 

lione tn via; de motu sine termino...» 
Sermonem etiam die Sti. Augustini 
a Mag Eckardo Parisiis habitum 
in libello invenies. Quae, cum mo¬ 
menti maximi in doctrina Eckardi re¬ 
putentur, nec facile in superioribus 
editiori ibus reperianfur, in hoc florile- 
gii volumine optimo consilio conlec- 
ta sunt. 

Fasc. XXVI .—De causa/ifate Sa¬ 
cramentorum juxta scholam frascis- 
canam. (Alexander Halensis, S. 
Bonaventura.Richardus de Mediavil- 
Ia, Gulieimus de Ware, B. Johannes 
Dans Scolus), Edidit W. Lampen O. 
F. M. 

Ad hoc ut vera hujus scholae sen¬ 
tentia adpareaf. theologorum prin 
cipurrr frusta praecipua, integra quo¬ 
que, quantum fines fasciculi patieban¬ 
tur, omni sedulitate quaesita, in hoc 
volumine continentur. 

• Fasc. XXVII,—5//. Aurelii Au¬ 
gustini de beata vita. Edidit M. 
Schmaus. Hunc de beata vita librum 
disputationes Id. Nov a. 386 in agello 
Ghsslciacd inchoatas atque per tres 
dies protractas Augustinus referre 
testatur. Agit ih opusculo de his rebus 
quae sibi tunc maxime carae erant: 
vere absoiuteque sola Dei cognitione 
homines beatos fieri. 

Fasc. XXVIII.—5. Anse/mi Can- 
tuariensis Archiepiscopi epistula de 
Incarnatione verbi. Accedit prior 
ejusdem opusculi recensio nunc pri¬ 
mum edita. Recensuit Franc. Sales 
Schmitt O. S. B. 

S. Anselmus in hoc opusculo illud 
Roscellini confutat «si in Deo tres 
personae sunt una tantum res et non 
sunt tres res una quaeque per se se¬ 
pararim, sicut, tres angeli aut tres 
animae, ita tamen ut voluntate et po¬ 
tentia sint idem; ergo Pater et Spiritus 
sanctus cum Filio es f incarnatus», 


Neque est quod Florilegii Patris- 
lici fasciculos commendemas: ex se 
ipsi commendantor. 

]. D. 

«HistOria de Montserrat». Monestir 
de Montserrat. Any Jubilar. 1931. 
pag. 4.10, 

Pulcherrimas quidem iiber, qui 
maximopere decet jubilarem Montis 
serrati annum, atque ab his qui sa¬ 
piunt de historicis-criticis cognitioni¬ 
bus ultra ac libenter degustabitur; eo 
maxime quod nec aures nec liberarum 
gustum vel in minimo liquida offendat 
oratio. En librum in partes quinque 
dispertitum: A) Monasterium (Et Mo¬ 
nestir); b) In Sanctuarium pietas (De- 
vocio ai Saniuaii); c) Sanctuarii cus¬ 
todes (Custodis dei San(uari); d) 
Montis serrati expansio ( Expansid de 
Montserrat); e) Mons serratus apud 
Catalaunos (Montserrat a Catalu 
nya ). 

Totam rei criticam nondum com¬ 
plet, ut ex ipsis auctoris verbis patet; 
aliquot enim annos exposcit ille ut 
universos fontes ad negotium expec- 
tantes adaperiat; librum autem 'eclio- 
nis cum critico sensu dices, quin 
difficultates complectatur. Vos om¬ 
nes, leciores, adhortor ut historiam 
hanc persaepe legatis. Hac enim ra¬ 
tione et praestantem historiam et in¬ 
gentem scientiarum cultum et praecla¬ 
ram tandem indolem perinlustris 
Catalauniae Coenobii, quod pretiosa 
in corde montis «miraculi» gem¬ 
ma est insita, vos perbelle cognos¬ 
cetis. 

Th. M.“ PLANAS. C. M. F. 


ProL Emmanuel Jovi, C. M. P. 

Moderator 

TypograpMa F. C a mp a Calmat,- Tarregae. 

